སྐབས་འདིར་དམིགས་ཡུལ་ལ་འཇུག་སྟངས་གཞན་ཞིག་ཁོ་བོའི་རྣམ་རྟོག་ཏུ་ཤར་མར་བྱུང་སྟེ།དེ་ནི་ནང་ཆོས་ཁྲོད་ཆེས་མཐར་ཐུག་གི་དམིགས་ཡུལ་འཚང་རྒྱ་ཐབས་ལ་ཤེས་རབ་དང་སྙིང་རྗེ་ཟུང་དུ་སྦྲེལ་རྒྱུ་ཆེས་ནན་དུ་བསྟན་ཡོད་པ་དེ་རེད།དེ་གཉིས་ཟུང་དུ་སྦྲེལ་བས་ད་གཟོད་འཚང་རྒྱ་བའི་དམིགས་པ་མངོན་དུ་འགྱུར་བར་བཤད་ཡོད་ཅིང་།འདིའི་སྐབས་ཀྱི་སྙིང་རྗེའི་ནང་རྒྱུ་འབྲས་བློ་མིག་ནི་ཏན་ཏན་འདུས་ཡོད་པ་རེད།དེས་ན་སྔ་མ་དེ་ཆོས་ལ་འཇུག་མཁན་ལེགས་པོ་ཞིག་འཁྱོངས་རྒྱུའི་ཆ་རྐྱེན་ཡིན་ན།ཤེས་རབ་དང་རྒྱུ་འབྲས་བློ་མིག་ཟུང་དུ་སྦྲེལ་རྒྱུ་ནི་འཇིག་རྟེན་ལ་ཞིབ་འཇུག་མཁན་ལེགས་པོ་ཞིག་འཁྱོངས་པའི་ཆ་རྐྱེན་རེད་འདུག་སྙམ།རྩོམ་འགན་པ།རྟ་མགྲིན